Tliet mitt sena minn mewtu Imwieled f'Reims fi Franza, f'familja influwenti nhar it-30 ta' April 1651, Ġwann Battista de La Salle iddeċieda bikri f'ħajtu li jsir saċerdot. Il-ġenituri tiegħu mietu meta kellu biss għoxrin sena u De La Salle sar responsabbli għall-familja u l-ġid marbut magħha u ħa wkoll ħsieb is-sitt ħutu iżgħar minnu subien u bniet waqt li kompla xorta waħda bl-istudji tiegħu. Hu kien ordnat saċerdot fis-sena 1678 u sentejn wara huwa rċieva d-dottorat fit-teoloġija. Waqt li kien iservi bħala kanonku tal-Katidral ta' Reims, b'kumbinazzjoni huwa Itaqa' ma' lajk li kien qed jistabilixxi skejjel għal tfal subien foqra. Gradwalment hu sab ruħu involut f'dan il-proġett u malajr assuma t-tmexxija ta' grupp ta' diversi għalliema li bil-kemm kienu litterati u li kellhom f'moħħhom li jieħdu ħsieb lil dawn it-tfal. Jaqdi lil Alla fi triq ġdida L-ewwel pass fit-triq il-ġdida li qabad kienet li jistieden l-għalliema fid-dar tiegħu għal irtir u jagħtihom ftit taħriġ siewi. Aktar 'il quddiem hu mar joqgħod ma' dawn l-għalliema f'dar ġdida, warrab il-pożizzjoni li kellu fil-Knisja, ta l-ġid tiegħu lill-foqra u fforma komunità li saret magħrufa bħala l-Aħwa tal-Iskejjel Insara u aktar tard bħala l-Aħwa Insara De La Salle. Hu stqarr li l-Mulej Alla kien mexxih 'fi triq li qatt qabel ma kien ħaseb fiha u fuq perijodu ta' żmien hekk li impenn wassal għall- ieħor b'tali mod li fil-bidu ma ħasibx li kien se jiġri dan kollu. L-awtoritajiet tal-Knisja rreżistew dan il-forma ġdida ta' ħajja reliġjuża u l-istabiliment edukattiv ħadha kontra l-metodi innovattivi ta' dawn l-Aħwa u l-insistenza tagħhom dwar l-edukazzjoni tal-poplu anke meta dan ma jkunx jista' jħallas. Twaqqif ta' fundazzjoni F'erbgħin sena, De La Salle u l-aħwa tiegħu rnexxielhom joħolqu xibka ta' skejjel madwar Franza li mexxew 'il quddiem it-tagħlim u l-qari bil-Franċiż (flok il-Latin). Dawn l-istudenti kienu jingħaqdu flimkien skont l-abiltà, l-integrazzjoni tal-istruzzjoni reliġjuża ma' suġġetti sekulari u għalliema mħejjija sewwa b'sens ta' vokazzjoni u missjoni. De La Salle kien ukoll il-pijunier ta' programmi għat-taħriġ ta' għalliema lajċi, klassijiet ta' nhar ta' Ħadd għal żgħażagħ li jaħdmu matul il-ġimgħa u anke istituzzjonijiet għad-delinkwenti. L-aħħar snin ta' ħajtu, De La Salle qattagħhom f'ħajja rtirata u magħluqa f'Saint-Von. Hu għadd r-regola tiegħu lil Fra Barthelemv, l-ewwel superjur ġenerali. l-aħħar snin ta' ħajtu hu wera l-istess spirtu ta' sagrifiċċju li kien jimmarka l-ewwel snin tiegħu. Fil-Ġimgħa Mqaddsa tas-sena 1719 hu beda juri sinjali li t-tmiem kien qrib. Nhar Ħamis xi-Xirka, fuq talba ta' Fra Barthelemv, hu bierek lill-Aħwa u ġabarhom madwar is-sodda tal-mewt tiegħu u qalilhom l-aħħar kelmiet li kienu dawn: 'F'kull ma tagħmlu, agħtu qima lir-rieda ta' Alla f'ismi. Nhar il-Gimgħa l-Kbira filgħodu, is-7 ta' April 1719, hu ħa l-aħħar nifs. Kien magħdud mal-qaddisin minn Papa Ljun XIII nhar l-24 ta' Mejju 1900. It- tifkira liturġika tiegħu ssir nhar il-15 ta' Mejju. Il-kitbiet prinċipali tiegħu jisimhom fuq il-metodu pedagoġiku li fih ippreżenta prinċipji fundamentali Ta' min jgħid li dawn il-metodi ftit li xejn inbidlu minn meta kitibhom l-ewwel darba u li dawn il-prinċipji huma applikabbli Ilum daqs meta nkitbu l-ewwel darba. Les Rċgles de la biensċance et de la civilitċ chrċtiennes, huwa volum miktub fis-sena 1695, u użat bħala trattat fuq il- manjieri u bħala test fil-qari ta' manuskritti. L-istil hu sempliċi u dirett. Fih hemm regoli eċċellenti għal manjiera kulturati. Les devoirs du chretien huwa espożizzjoni sempliċi u preċiża ta' duttrina Kristjana magħrufa għall- akuratezza tagha u l-lessjoni prattiċi. Dan ix-xogħol kien intiż bħala katekiżmu. Għad fadal postu f'xi skejjel u kulleġġi. Recueil de diffċrents petits traites à Pusage des Frċres des Ecoles chrċtiennes (1711) huwa trattat tajjeb li jistqarr f'termini sempliċi l-prinċipji fundamentali tal- ħajja reliġjuża. Mimli b'ċitazzjonijiet mill-Iskrittura u huwa ta' valur u gwida għal dawk il-persuni li jkunu qed ifittxu l-perfezzjoni. Explication de la mċthode d'oraison (1st printed ed., 1739) huwa xogħol sabiħ tiegħu. Il-metodu tat-talb mentali li jsemmi f'dan il-ktieb huwa addattat għall-Aħwa fi ħdan il-kongregazzjoni li huwa waqqaf. Jappella għal kull grad ta' kapaċita' u fih hemm l-ikel spiritwali meħtieġ għall-kundizzjoni speċjali tagħhom u l-istat tal-perfezzjoni. 1730), miktub għall-eżerċizzi tal- irtir annwali, jorbot flimkien il-prinċipji tal-ħajja spiritwali mal-pedagoġija u jippromwovi l-Apostolat Nisrani fl- iskejjel. Dawn il-meditazzjonijiet fihom xi wħud mill-aktar prinċipji sani tal-pedagoġija li qatt inkitbu. ta' duttrina spiritwali bbażata fuq il-Vanġeli tas-sena u applikati għall- ħtiġijiet tal-professjoni tal-għalliem u l-prinċipji tal-ħajja reliġjuża. Dan it- trattat jirrivela l-kobor ta' De La Salle u jurih bħala bniedem ta' konvinzjoni reliġjuża profonda. Il-lingwa tiegħu hija sempliċi dejjem kif ukoll diretta u mimlija ħajja. Il-missjoni tiegħu wara mewtu Għalkemm De La Salle miet f'April 1719, madwar 23 komunita' attiva u madwar 100 persuna komplew il- missjoni li hu kien beda. Minbarra l-kanonizzazzjoni tiegħu fis-sena 1900, fis-sena 1950 inħatar patrun tal-għalliema. Il-kariżma tiegħu, l-ispiritwalita' edukattiva, u l-kitbiet estensivi tiegħu ispiraw edukaturi Kattoliċi fi żmienu u kif ukoll fi żminijietna. Il-messaġġ tiegħu għadu ħaj u rilevanti llum aktar minn qatt qabel. Il-Missjoni f'Malta Wara erba' snin mil-Kanonizazzjoni ta' San Ġwann Battista de La Salle, fl-1903. Freres Franċiżi mill-Kongregazzjoni tal-Aħwa tal-Iskejjel insara li kienet twaqqfet fl-1686, waslu wkoll Malta u l-ewwel skola tagħhom kienet Villa Schinas f'Tas-Sliema. Minn hemm ġiet varata l-Missjoni tal-Freres f'Malta, u nsibu li fl-1938 ingħata bidu biex ġew stabbiliti żewġ kulleġġi kbar dak ta' Stella Maris fil-Gżira u De La Salle fil-Birgu, minfejn għal snin, bosta Maltin u barranin ibbenifikaw minn Edukazzjoni Nisranija bl-aqwa Kurrikulu li ta' lil Malta ġenerazzjoni ta' Professjonisi u Ntelletwati. Ta' min jgħid li fis-snin Sittinijiet il-Freres kienu responsabbli wkoll mill-Kulleġġ għat-taħriġ tal-għalliema St Michael's f'Ta Giorni, San Ġiljan. Fis-snin Sebgħajnijiet ġiet imwaqqfa l-iskola St Benild's għat-tfal żgħar u fil- bidu tat-Tmenijiet, max-xtajta ta' Santa Maria Estate fil- Mellieħa infetħet dar tal-irtir Santa Marija li kompliet tgħin fil-Missjoni tal-Freres bis-sehem ta' diversi Brother's li llum il-ġurnata ħafna minnhom m'għadhomx magħna, fosthom Bro. Louis Camilleri, li matul din is-sena infetħet il-kawża għall-Beatifikazzjoni u l-Kanonizazzjoni tiegħu. Louis kien serva bħala Direttur tan-Novizzjat tal- Brother's fil-Mellieħa meta fl-istess żmien kien Provinċjal tas-Sottoprovinċja ta' Malta. Din il-komunità għall-Mellieħa kienet ukoll strumentali, għaliex kienet għenet fit-tagħlim tal-Katekiżmu għal bosta snin ġewwa ċ-Ċentru Parrokkjali Madonna tal-Mellieħa, li f'dawk iż-żminijiet kien għadu fil-bidu tal-ħidma tiegħu.